82-jarige ouma in Limpopo vermoorArgieffoto: Nico Strydom Die polisie in Limpopo is op soek na die verdagtes wat ŉ bejaarde vrou Saterdagaand in Jane Furse buite Lebowakgomo vermoor het. “Betty Phaswane (82) was alleen in haar huis toe haar broerskind haar omstreeks 20:00 verlaat het,” het lt.kol. Moatshe Ngoepe, woordvoerder van die polisie, gesê. “Toe hy omstreeks 02:30 terugkeer, het die yskasdeur oopgestaan en sy klere het oor die vloer gestrooi gelê. Hy is na sy ouma se kamer waar die deur oopgestaan het. Hy het haar dood aangetref in ŉ plas bloed op die vloer.” Die polisie is ontbied en ŉ soektog is van stapel gestuur na die aanvallers. Die motief vir die moord is nog nie bekend nie. Die polisie se ondersoek duur voort.